|  |  |
| --- | --- |
| **Tantárgy neve: Kanonikus művek I.****Tantárgy kódja: NBB\_SB189G4** | **Kreditszáma: 4** |
| A tanóra típusa[[1]](#footnote-1): **szeminárium** és száma: **heti 2 óra** |
| A számonkérés módja (koll. / gyj. / egyéb[[2]](#footnote-2)): **gyakorlati jegy** |
| A tantárgy tantervi helye (hányadik félév): **I.** |
| Előtanulmányi feltételek *(ha vannak)*:**–** |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| **Tantárgy leírása:**A kétféléves tárgy kurzusai esztétikai szövegolvasó szemináriumok. Az első kurzuson a ’klasszikus’ esztétikák – Kant, Hegel, Schiller, Kierkegaard – reprezentatív szövegeiben mélyedünk el, ahol az esztétikai rendszerszerűen maga is a rendszer építményének részeként jelenik meg. Az itt tárgyalt kérdéskörök: a művészeti szép mibenléte, helye és szerepe, a művészet elméletének térhódítása (vs. a művészet halála), az esztétikai etikai és morális felhangjai.A kurzuson az esztétikai elméletekben jelenlévő ’dekadens’ anti-esztétikai jellemzőket értelmezzük (pl. Kierkegaard). Ugyan az esztétikaiban elmerülés a klasszikus kanonikus művekben is megjelenik, a kifejezetten esztétika-elméleti szövegekben azok esztétizáló tendenciáit, „l’art pour l’art” jegyeit hangsúlyozzuk. A ’szigorúan’ kanonikusnak tekintett művek mellett – a problematika árnyalására – a romantika (F. Schlegel, Novalis, Coleridge) és a századvég (W. Pater, O. Wilde) egyes kulcsfontosságú szövegei is előkerülnek, ahol radikálisan újszerű vagy éppen a korábbi nagy esztétikák elméleteinek sajátosan újszerű értelmezéseivel találkozunk.A szövegolvasó szeminárium szövegelemző jellegű zárthelyi dolgozattal zárul. |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) |
| **Kötelező olvasmányok:**Immanuel Kant: *A fenséges analitikája*. In Kant: *Az ítélőerő kritikája*. Ford. Papp Zoltán. Ictus, 1997. (részletek) G. W. F. Hegel: *Esztétikai előadások.* Ford. Zoltai Dénes. Akadémiai Kiadó, Budapest, 1980. (részletek)F. Schiller: *Művészet– és történelemfilozófiai írások*. Atlantisz, Budapest, 2005. (szemelvények)Kierkegaard: *Vagy-vagy*. Ford. Dani Tivadar. Osiris-Századvég, Budapest, 1994. (szemelvények)A. W. Schlegel és F. Schlegel: *Válogatott esztétikai írások*. Ford. Bendl Júlia és Tandori Dezső. Gondolat, Budapest, 1980. (szemelvények)Péter Ágnes (szerk.): *Angol romantika*. Kijárat Kiadó, Budapest, 2003. (szemelvények)**Ajánlott olvasmányok:***Hagyomány és egyéniség - az angol esszé klasszikusai*. Európa Kiadó, Budapest, 1967.Paul de Man: *Esztétikai ideológia*. Ford. Katona Gábor. Janus/Osiris, Budapest, 2000. Paul de Man: *Az olvasás allegóriái*. Ford. Fogarasi György. Ictus, Szeged, 1999. Arthur C. Danto: *A közhely színeváltozása*. Ford. Sajó Sándor. Enciklopédia Kiadó, Budapest, 1996. |
| **Tantárgy felelőse** (*név, beosztás, tud. fokozat*)**:** Dr. Antal Éva PhD főiskolai tanár |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr. Antal Éva PhD főiskolai tanár, Dr. Szabó Csaba PhD főiskolai docens |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)